id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id ms id ms ms ms ms id id ms ms ms ms ms id ms id id ms ms ms id ms id id id ms ms id ms ms ms id ms ms ms ms ms id id ms ms ms ms ms ms ms ms ms ms de ms id ms ms ms en en en en en en id en en en id ms id id ms en id id jv ms id id it es id id en id ms ms ms ms ms ms
Kasut Tumit Tinggi Tingkatkan Risiko Masalah Kaki, Ketahui Kesan Lain!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Padah Kasut Tumit Tinggi, Ini Sebab Mengapa Wanita Perlu Elak Pakai Heels
Ditulis oleh Mohammad Nazri Zulkafli Disemak pada 05/04/2021
Disemak secara perubatan oleh Dr. Gabriel Tang Pei Yung
Tahukah anda, walaupun wanita yang memakai kasut tumit tinggi tampak menawan, ia sebenarnya boleh meningkatkan risiko kesakitan dan kecederaan?
Kebanyakan aduan yang pernah direkodkan berkaitan dengan pemakaian kasut sebegitu menunjukkan, pengguna lazimnya bukan sahaja mengalami sakit kaki, malah kesakitan pada bahagian belakang badan.
Jika anda memakai kasut tumit tinggi dalam satu jangka masa yang lama, ia boleh menyebabkan masalah pada struktur kaki.
Antaranya adalah bunion, jari kaki tukul dan beberapa keadaan lain yang memerlukan pembedahan.
Artikel ini akan menerangkan bebanan yang bakal ditanggung akibat pemakaian kasut tumit tinggi dan mengapa anda lebih berisiko untuk mengalami masalah sakit kaki.
Pemakaian kasut tumit tinggi boleh mempengaruhi postur badan pengguna
Macam pelik, bagaimana kasut yang kita pakai pada bahagian kaki boleh menyebabkan perubahan postur satu badan?
Ini berlaku akibat daripada ketidakseimbangan daya pada bahagian kaki pengguna.
Apabila anda memakai kasut bertumit tinggi, ia meletakkan kaki anda pada posisi plantarflex (kaki membengkok ke bawah).
Perkara ini boleh menyebabkan tekanan pada bahagian depan kaki meningkat akibat daripada ketidakseimbangan daya yang terpaksa ditanggungnya.
Bagi memastikan daya tersebut seimbang, anda secara tidak sedar akan cuba untuk mengubah postur badan anda.
Lantas badan bawah (abdomen) anda akan condong ke hadapan bagi mengekalkan titik pusat keseimbangan, manakala badan atas (dada) akan condong ke belakang.
Akibatnya, postur yang anda miliki nampak tidak relaks dan kelihatan kaku berbanding dengan ketika anda tidak memakai kasut tumit tinggi.
Kesan terhadap postur ini berkadar secara terus dengan ketinggian tumit kasut yang anda pakai.
Semakin tinggi tumit tersebut, semakin kaku badan anda dan lengkungan semula jadi pada bahagian belakang pinggang menjadi semakin tidak normal.
Ia boleh menyebabkan kesakitan, tidak kiralah bagi individu amatur ataupun mereka yang sudah memakai kasut tersebut untuk sekian lamanya.
Otot terseksa ketika berjalan, lutut terpaksa bekerja keras
Apabila seseorang itu berjalan, bahagian depan kaki akan mengenakan daya tolak ke atas dan tumit kaki akan mendarat apabila anda melangkah ke hadapan.
Pemakaian kasut bertumit tinggi menyebabkan pergerakan kaki nampak tidak fleksibel.
Posisi plantarflex kaki menyukarkan anda untuk mengenakan daya tolak yang efisien.
Ini bermakna, peranan untuk menolak badan ke hadapan tidak lagi disandang oleh kaki.
Anda akan lebih menggunakan otot pada bahagian pinggul untuk bergerak ke hadapan.
Keadaan ini memaksa lutut anda untuk bekerja lebih keras memandangkan ia perlu membengkok lebih daripada biasa.
Sama seperti postur, otot pinggul dan lutut anda terpaksa bekerja lebih kuat apabila ketinggian tumit yang anda pakai meningkat.
Sebab itulah kadangkala mereka yang memakai kasut tumit tinggi berjalan seperti zirafah.
Keadaan ini boleh berlaku terutamanya jika otot belakang, lutut dan kaki tidak berupaya untuk mengekalkan keseimbangan yang hilang kesan daripada posisi tidak normal kaki.
Risiko kaki terseliuh meningkat
Jika anda pernah terlihat balok imbang yang digunakan oleh ahli gimnastik untuk melatih keseimbangan badan, itulah perumpamaan bagi mereka yang berjalan menggunakan kasut bertumit tinggi.
Ia memerlukan daya keseimbangan yang tinggi serta kecekapan untuk mengakses permukaan rata dan cerun sebelum berjalan.
Kalau anda berjalan laju (lambat ke kelas, janji temu), anda akan meletakkan daya yang lebih tinggi pada bahagian depan kaki.
Bagaikan mereka yang jalan berjengket, penggunaan kasut tumit tinggi boleh menyebabkan kecederaan pada tulang dan tisu penghubung terlibat.
Kajian yang pernah diterbitkan oleh Universiti Alabama pada tahun 2015 menunjukkan tidak kurang daripada 123,355 kecederaan berkaitan dengan penggunaan kasut tumit tinggi telah direkodkan di Jabatan Kecemasan hospital di seluruh Amerika Syarikat.
Kebanyakan daripadanya melibatkan masalah terseliuh akibat hilang keseimbangan ketika berjalan laju (atau berlari) menggunakan kasut bertumit tinggi.
Lebih teruk lagi jika anda menggunakan kasut tumit tinggi stiletto (tumit belakang kurus) yang mempunyai daya sokongan dan keseimbangan yang lebih teruk berbanding dengan jenis kasut tumit tinggi yang lain.
Ia lebih memudahkan kaki wanita untuk terseliuh dan meningkatkan risiko untuk mereka jatuh.
Masalah lain pengguna kasut tumit tinggi
Kesakitan pada bahagian belakang bawah badan lazim dialami oleh pemakai tegar kasut ini.
Bentuk lengkung C pada bahagian belakang badan sepatutnya bertindak sebagai penyerap tekanan bagi mengurangkan stres pada tulang belakang dan pelvis untuk menyokong daya.
Tapi, penggunaannya akan menyebabkan lengkungan pada bahagian badan bawah hilang (kesan daripada abdomen condong ke hadapan), manakala badan atas pula membengkok membentuk lengkungan hiper.
Keadaan ini, ditambah lagi dengan penggunaan otot pinggul boleh menyebabkan masalah sakit pinggang semakin teruk.
Selain itu, masalah osteoartritis lutut yang lazim dialami wanita juga dikatakan berpunca daripada masalah penggunaan kasut ini.
Bengkokan lutut boleh menyebabkan tulang tibia berpusing ke dalam bagi menyeimbangi badan seterusnya menyebabkan tekanan pada bahagian dalam lutut.
Kawasan tersebut merupakan lokasi lazim berlakunya masalah osteoartritis.
Posisi plantarflex kaki juga boleh menyebabkan masalah sakit kaki dan kecacatan struktur seperti neuroma dan bunion.
Ligamen dan tendon yang menyokong lengkungan kaki boleh menjadi ketat kesan daripada pemakaian kasut tersebut.
Ini boleh menyebabkan kesakitan pada tapak kaki, turut dikenali sebagai fasciitis plantar.
Sudah terang lagi bersuluh penggunaan kasut bertumit tinggi boleh mendatangkan banyak kesan mudarat seperti sakit kaki, sakit badan dan masalah berkaitan postur.
Jadi mengapa mahu terus menggunakannya? Fikir-fikirkanlah.
Jika anda mengalami sebarang kesakitan pada bahagian kaki, lutut atau belakang selepas menggunakan kasut tumit tinggi, rujuk doktor yang bertauliah untuk tindakan selanjutnya.
Hello Health Group tidak menawarkan nasihat perubatan, diagnosis atau rawatan.
High-heeled shoes and musculoskeletal injuries: a narrative systematic review. (https://bmjopen.bmj.com/content/6/1/e010053). Diakses pada 19 November 2020.
Long-term use of high-heeled shoes alters the neuromechanics of human walking. (https://journals.physiology.org/doi/full/10.1152/japplphysiol.01402.2011). Diakses pada 19 November 2020.
On high heels and short muscles: A multiscale model for sarcomere loss in the gastrocnemius muscle. (https://www.ncbi.nlm.nih.gov/pmc/articles/PMC4262722/). Diakses pada 19 November 2020.
The Influence of Heel Height on Frontal Plane Ankle Biomechanics: Implications for Lateral Ankle Sprains. (https://journals.sagepub.com/doi/10.3113/FAI.2012.0064). Diakses pada 19 November 2020.
The effect of high-heeled shoes on lumbar lordosis: a narrative review and discussion of the disconnect between Internet content and peer-reviewed literature. (https://www.sciencedirect.com/science/article/abs/pii/S155637071000101X). Diakses pada 19 November 2020.
Knee osteoarthritis in women. (https://link.springer.com/article/10.1007/s12178-013-9164-0). Diakses pada 19 November 2020.
Achilles tendinitis. (https://medlineplus.gov/ency/article/001072.htm). Diakses pada 19 November 2020.
Haglund’s Syndrome: A Commonly Seen Mysterious Condition. (https://www.cureus.com/articles/5240-haglunds-syndrome-a-commonly-seen-mysterious-condition). Diakses pada 19 November 2020.
Epidemiology of High-Heel Shoe Injuries in U.S. Women: 2002 to 2012. (https://www.jfas.org/article/S1067-2516(15)00122-2/fulltext). Diakses pada 19 November 2020.
Detoks Kaki Boleh Hilangkan Punca Toksin Dalam Badan, Benarkah?
Awas! Ketahui Mudarat Kasut Tumit Tinggi Terhadap Pemakainya
Ditulis oleh Mohammad Nazri Zulkafli Disemak pada 05/04/2021
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.